ಶೀತಲ್ ಶೆಟ್ಟಿ ನಿರ್ದೇಶನದ ‘ವಿಂಡೋಸೀಟ್’ ಚಾಲೆಂಜ್ ಗೆಲ್ಲಿ, ಪ್ರೀಮಿಯರ್ ಶೋನಲ್ಲಿ ಭಾಗವಹಿಸಿ

ಫಸ್ಟ್ ಲುಕ್, ಟೀಸರ್ ನಿಂದ ಟಾಕ್ ಆಫ್ ದಿ ಟೌನ್ ಆಗಿರೋ ಶೀತಲ್ ಶೆಟ್ಟಿ ನಿರ್ದೇಶನದ ‘ವಿಂಡೋಸೀಟ್’ ಚಿತ್ರ ಈಗ ‘ವಿಂಡೋಸೀಟ್ ಇನ್ವೆಸ್ಟಿಗೇಶನ್ ಚಾಲೆಂಜ್’ ಮೂಲಕ ಮತ್ತೆ ಸದ್ದು ಮಾಡುತ್ತಿದೆ. ಅರೇ ಇದೇನಪ್ಪಾ ಚಾಲೆಂಜ್ ಅಂದ್ಕೋಂಡ್ರಾ..? ಖಂಡಿತವಾಗಿಯೂ ಇದು ಚಿತ್ರತಂಡ ಸಿನಿರಸಿಕರಿಗೆ ನೀಡಿರೋ ಚಾಲೆಂಜ್. ಈ ಚಾಲೆಂಜ್ ಗೆದ್ದವರು ವಿಂಡೋಸೀಟ್ ಚಿತ್ರತಂಡದ ಜೊತೆ ಪ್ರೀಮಿಯರ್ ಶೋನಲ್ಲಿ ಸಿನಿಮಾ ನೋಡೋ ಅವಕಾಶ ಗಿಟ್ಟಿಸಿಕೊಳ್ಳಬಹುದು.

ಹೌದು. ಚಾಲೆಂಜ್ ಗೆಲ್ಲಲು ಮಾಡಬೇಕಾಗಿದ್ದು ಇಷ್ಟೆ ಇಂದು ಸಂಜೆ ಏಳು ಗಂಟೆಗೆ ಆನಂದ್ ಆಡಿಯೋ ಯುಟ್ಯೂಬ್ ಚಾನೆಲ್ ನಲ್ಲಿ ‘ವಿಂಡೋಸೀಟ್ ಇನ್ವೆಸ್ಟಿಗೇಶನ್ ಚಾಲೆಂಜ್’ನಲ್ಲಿ ಭಾಗವಹಿಸಬೇಕು. ಅದಕ್ಕೂ ಮುನ್ನ ವಿಂಡೋ ಸೀಟ್ ಚಿತ್ರದ ಟೀಸರ್ ಮಿಸ್ ಮಾಡ್ದೆ ನೋಡಬೇಕು. ಟೀಸರ್ ನಲ್ಲಿರೋ ನಿಗೂಢ ಘಟನೆ ನಿಮ್ಮ ಸುತ್ತಮುತ್ತ ನಡೆದಾಗ ಒಬ್ಬ ತನಿಖಾಧಿಕಾರಿಯಾಗಿ ರಹಸ್ಯವನ್ನು ಯಾವ ರೀತಿ ಬಗೆಹರಿಸುತ್ತೀರಾ ಅನ್ನೋದು ಚಿತ್ರತಂಡದ ಚಾಲೆಂಜ್. ಸರಿಯಾದ ಉತ್ತರ ನೀಡಿದವರಿಗೆ ಪ್ರೀಮಿಯರ್ ಶೋನಲ್ಲಿ ಇಡೀ ಚಿತ್ರತಂಡದ ಜೊತೆ ಸಿನಿಮಾ ನೋಡೋ ಬಂಪರ್ ಅವಕಾಶ ಸಿಗಲಿದೆ.

ರೊಮ್ಯಾಂಟಿಂಕ್ ಥ್ರಿಲ್ಲರ್ ಕಥಾಹಂದರವವುಳ್ಳ ‘ವಿಂಡೋಸೀಟ್’ ಚಿತ್ರದಲ್ಲಿ ರವಿಶಂಕರ್, ಮಧುಸೂದನ್ ರಾವ್, ಲೇಖಾ ನಾಯ್ಡು, ಸೂರಜ್ ಸೇರಿದಂತೆ ಹಲವು ಕಲಾವಿದರು ತೆರೆಹಂಚಿಕೊಂಡಿದ್ದಾರೆ. ಜಾಕ್ ಮಂಜು ಚಿತ್ರಕ್ಕೆ ಬಂಡವಾಳ ಹೂಡಿದ್ದು, ಅರ್ಜುನ್ ಜನ್ಯ ಸಂಗೀತ ನಿರ್ದೇಶನ, ವಿಘ್ನೇಶ್ ರಾಜ್ ಕ್ಯಾಮೆರಾ ವರ್ಕ್ ಚಿತ್ರಕ್ಕಿದೆ. ಸದ್ಯಕ್ಕಂತೂ ವಿಂಡೋಸೀಟ್ ಟೀಸರ್ ನೋಡಿದವರು ಹೇಗಪ್ಪಾ ಈ ರಹಸ್ಯ ಭೇದಿಸೋದು ಎಂದು ಯೋಚಿಸುತ್ತಿರೋದಂತೂ ಸತ್ಯ.